***Wuerhosaurus*** je bio rod dinosaura stegosaurida iz ranokredske Kine. Kao takav, bio je jedan od posljednjih rodova stegosaura koji su ikada živjeli, budući da ih je najveći dio živio tijekom kasne jure.

Otkriće i vrste
---------------

*Wuerhosaurus homheni* je tipična vrsta, koju je 1973. opisao Dong Zhiming. Pripada grupi Tugulu u Xinjiangu, zapadna Kina. Rod je dobio svoj naziv prema gradu Wuerho.

Ostaci su se sastojali od holotipa **IVPP V.4006** (nepotpunog skeleta bez lubanje) i paratipa IVPP V4007 (tri repna kralješka druge jedinke).

Isti istrživač je 1993. učinio službenom jednu manju vrstu iz formacije Ejinhoro u bazenu Ordos u Unutrašnjoj Mongoliji - *W. ordosensis*. Ona se bazira na primjerku IVPP V6877, nepotpunom skeletu kojem nedostaje lubanja. Pronađen je 1988. godine.

Susannah Maidment i kolege su 2008. predložili da bi se rod *Wuerhosaurus* trebao smatrati mlađim sinonimom za *Stegosaurus*, sa tipičnom vrstom *W. homheni* sinonimom za *Stegosaurus homheni*, a vrstom *W. ordosensis* nomen dubiumom. Međutim, ta teorija se osporava.

### Rasprostranjenost

***W. homheni***

* Grupa Tugulu

***W. ordosensis***

* Formacija Ejinhoro

Opis
----

*Wuerhosaurus homheni* je vjerojatno bio životinja širokog tijela. Gregory S. Paul je 2010. procijenio njegovu dužinu na 7 m, a težinu na četiri tone. Pronađeno je samo nekoliko raštrkanih kostiju, pa je potpuna restauracija teška. Njegove leđne ploče su isprva smatrane mnogo okruglijim ili ravnijim nego kod ostalih stegosaurida, ali Maidment je ustvrdio da je to bila iluzija izazvana prelomima: njihov pravi izgled i raspored ostaju nepoznati. *W. homheni* je imao zdjelicu kod koje je *Os ilii* jako stršila prema van, što ukazuje na vrlo širok stomak. Dijelovi kralježaka koji podsjećaju na bodlje (*processus spinosus vertebrae*) bili su najduži pri početku repa.

Paul je procijenio dužinu *W. ordosensis* na 5 metara, a težinu na 1,2 tone. Ta je vrsta također imala široku zdjelicu, ali spomenuti dio kralježaka bio je kraći. Čini se da je vrat bio relativno dug.

Paleobiologija
--------------

Tijelo *Wuerhosaurusa* bilo je bliže tlu nego kod većine drugih stegosaurida; naučnici vjeruju da je to bila prilagodba ishrani niskorastućom vegetacijom. *Wuerhosaurus* je možda, kao i ostali stegosauridi, imao bodlje na kraju repa. Dong je pronašao samo jednu bodlju, a i ona se nalazila na ramenu.

Izvori
------

1. 1 2  Palmer, D. ur. (1999). *The Marshall Illustrated Encyclopedia of Dinosaurs and Prehistoric Animals*. London: Marshall Editions. str. 156. ISBN 1-84028-152-9.
2. ↑  Dong Z. 1973, [Dinosaurs from Wuerho]. Reports of Paleontological Expedition to Sinkiang (II): Pterosaurian Fauna from Wuerho, Sinkiang. Memoirs of the Institute of Vertebrate Paleontology and Paleoanthropology, Academia Sinica **11**: 45-52
3. ↑  Dong Z. 1990, "Stegosaurs of Asia", In: K. Carpenter & P. J. Currie (Eds.), *Dinosaur Systematics* (pp. 255–268). Cambridge: Cambridge University Press
4. 1 2  "Wuerhosaurus." In: Dodson, Peter & Britt, Brooks & Carpenter, Kenneth & Forster, Catherine A. & Gillette, David D. & Norell, Mark A. & Olshevsky, George & Parrish, J. Michael & Weishampel, David B. *The Age of Dinosaurs*. Publications International, LTD. p. 102. ISBN 0-7853-0443-6.
5. ↑  Dong Z. 1994, "A new species of stegosaur (Dinosauria) from the Ordos Basin, Inner Mongolia, People's Republic of China", *Canadian Journal of Earth Sciences* **30**(10-11): 2174-2176
6. ↑  Maidment, Susannah C.R.; Norman, David B.; Barrett, Paul M.; and Upchurch, Paul (2008). „Systematics and phylogeny of Stegosauria (Dinosauria: Ornithischia)". *Journal of Systematic Palaeontology* **6** (4): 367–407. DOI:10.1017/S1477201908002459.
7. ↑  K. Carpenter, 2010, "Species concept in North American stegosaurs", *Swiss Journal of Geosciences* **103**(2): 155-162
8. ↑  Paul, G.S. 2010, *The Princeton Field Guide to Dinosaurs*, Princeton University Press p. 224

* Dong Zhiming (1992). *Dinosaurian Faunas of China*. China Ocean Press, Beijing. ISBN 3-540-52084-8.

Vanjske poveznice
-----------------

* *Wuerhosaurus* Arhivirano 2009-07-29 na Wayback Machine-u na *Thescelosaurus*!